Garfildas (2024 filmas)

Garfildas () – 2024 m. JAV animacinė komedija, sukurta pagal „Garfildo“ komiksų juostą. Filmą režisavo Mark Dindal, o scenarijų parašė Paul A. Kaplan, Mark Torgove ir David Reynolds. Jame Garfildo vaidmenį atlieka Chris Pratt, kitus veikėjus įgarsina Samuel L. Jackson, Hannah Waddingham, Ving Rhames, Nicholas Hoult, Cecily Strong, Harvey Guillén, Brett Goldstein ir Bowen Yang.

„Garfildą“ kino teatruose išleido 2024 m. gegužės 24 d. Filmas sulaukė neigiamų kritikų atsiliepimų.

 Vaidmenys 

 Aktorius – veikėjas

 Chris Pratt – Garfildas
 Samuel L. Jackson – Vikas
 Hannah Waddingham – Džinksė
 Ving Rhames – Otas
 Nicholas Hoult – Džonas
 Cecily Strong – Mardžė
 Harvey Guillén – Odis
 Brett Goldstein – Rolandas
 Bowen Yang – Nolanas

 Filmo gamyba 
2016 m. gegužę kilo kalbos, jog „Alcon Entertainment“ pradės kurti animacinį filmą apie Garfildą, prie kurio jau buvo prisijungę prodiuseriai ir scenaristai. 2018 m. lapkritį M. Dindal buvo paskelbtas filmo režisieriumi, o kitą mėnesį prasidėjo parengiamieji darbai. 2019 m. rugpjūtį „Viacom“ (dabar žinoma kaip „Paramount Global“) įsigijo didžiąją dalį „Garfildo“ teisių, todėl filmo statusas tuo metu buvo neaiškus. Visgi 2020 m. gruodį režisierius patvirtino, kad filmas vis dar kuriamas.

2021 m. lapkritį „Sony“ nusipirko filmo platinimo teises visur, išskyrus Kiniją, ir prie projekto prisijungė Chris Pratt kaip Garfildas. Taip pat paskelbta, kad scenarijų rašys David Reynolds, kuris vėl dirbs su Mark Dindal po to, kai anksčiau kartu dirbo prie „Walt Disney Animation Studios“ filmų „Naujas imperatoriaus pokštas“ (2000 m.) ir „Viščiukas Cypsius“ (2005 m.).

2022 m. gegužę pranešta, kad Samuel L. Jackson prisijungė prie filmo kaip Garfildo tėvas Vikas. 2022 m. rugpjūtį aktorių gretas papildė Ving Rhames, Nicholas Hoult, Hannah Waddingham ir Cecily Strong. 2022 m. lapkritį prisijungė Brett Goldstein ir Bowen Yang. 2023 m. rugsėjį paaiškėjo oficialus filmo pavadinimas. 2023 m. gruodžio mėn. patvirtinta, kad Nicolas Hoult įgarsins Džoną.

 Nuorodos 



 Išnašos 

Kategorija:2024 filmai
Kategorija:JAV animaciniai filmai
Kategorija:Kompiuterinės animacijos filmai
Kategorija:Komedijos